钦定古今图书集成/历象汇编/庶征典/第079卷 > 《雨灾减放税钱德音》编制
## 钦定古今图书集成/历象汇编/庶征典/第079卷 > 《雨灾减放税钱德音》编制

门下：朕恭临宝位，祗嗣丕图，勤恤忧兢，夙夜匪懈。惧
天下之目专，专然以观予勋；惧天下之耳颙，颙然以
听予言。何尝发一言不遵祖宗之法制，动一事不副
卿士之群心。虽克己甚劳，诫心无逸，驱时风于朴素，
绝进取于争驰。便于人者无不为，厚于身者无不去。
然而惠化犹缺，惩劝未行。残卤在边，尚烦馈饷；狂童
“叛潞，犹扰干戈。盖不得已而用之，事有违其志者，顾
惟寡昧，惭叹方深。今朝野叶心，忠良同志，共除氛祲，
日冀清平。而秋雨经旬，有妨收积，虽云苗稼未害，亦
恐阴沴为灾。虑生人之疾苦未蠲，刑狱之滞冤未理。
励尧舜敬天之意，当夕兴嗟；虔禹汤罪己之心，诘朝
下诏。”况畿甸差科，终年无已，百司取“给，供亿实多。其
京兆府秋税及青苗钱，其放八百万，便委张贾与诸
县令同商量，各据所损多少，作第减放，更不用检覆，
烦于申奏。其合征纳物，仍量与宽限，容待路通后输
纳。如闻贫人未及种麦，仍委每县量人户所要，贷与
种子，宽限至麦熟日填纳。如京兆府自无种子，即据
数闻秦太仓给付。其御史台京兆府所有囚徒，委宰
臣一人与左仆射王起、御史中丞李回就都省疏理，
如情状可矜者，便委决遣。其诸州府囚徒，亦委长吏
亲自疏理，勿令冤滞。”於戏！水旱之灾，阴阳定数，实当
菲德，合恤疲人。施令布恩，期于苏息。凡厥臣庶，宜体
朕怀。会昌三年九月二十一日。